विलायत पोर्टल : प्राप्त जानकारी के अनुसार सीरियन सेना के टाइगर नाम से विख्यात अपराजय कमांडर सुहैल हसन ने अपने सफलता और चमत्कारिक नेतृत्व के क्रम को जारी रखते हुए देश के दक्षिणी भाग में आतंकियों के खिलाफ एक बार फिर जीत का झंडा लहरा दिया है । युद्ध क्षेत्र में कभी पराजित न होने वाले जनरल सुहैल हसन ने अपनी टुकड़ी के साथ दरआ, कुनैत्रा और हौरान की आज़ादी के लिए मज़बूती से क़दम बढ़ा दिए हैं । सीरियन सेना की तैयारी और जनरल सुहैल के हाथों में इस ऑपरेशन की कमान को देखते हुए विरोधी गुटों में खौफ फैला हुआ है, विरोधी दल के कमांडर अब्दुल हादी सारी का कहना है कि आने वाले कुछ दिन सशस्त्र विद्रोहियों के लिए बहुत कठिन हैं।